150 की आंखें जांची, 50 को ऑपरेशन के लिए भेजा
गुना| रोटरी क्लब गुना द्वारा रविवार को शहर के गायत्री मंदिर चौराहे के पास स्थित रोटरी भवन में निशुल्क नेत्र परीक्षण शिविर आयोजित किया गया। सद्गुरु सेवा संस्थान लटेरी के सहयोग से लगे शिविर में सदगुरु सेवा संस्थान की चिकित्सकीय टीम ने 150 मरीजों की आंखों की जांच की। इनमें से 80 मरीजों को जांच के बाद मुफ्त दवाएं दी गई। 50 का ऑपरेशन के लिए चयन कर उन्हें लटेरी आंनदपुर भेजा गया और 20 मरीजों को निशुल्क चश्मे के नंबर देकर चश्मा देने की तारीख दी गई। शिविर के दौरान 40 मरीजों को निशुल्क शुगर की जांच भी की गई। शिविर में रोटरी क्लब अध्यक्ष गिर्राज अग्रवाल, सचिव सुनील अग्रेष, ओपी अग्रवाल सहित क्लब के अन्य पदाधिकारियों व सदस्यों ने सहयोग किया।
रोटरी क्लब रायल के शिविर में जांच करते हुए डॉक्टर।
hin_Deva hin_Deva hin_Deva